Albanie-museum

Die Albanie-museum is in Grahamstad in Suid-Afrika geleë en is geaffilieer aan Rhodes-universiteit. Dit dateer terug na 1855,Chinsamy, Anusuya. (1997). "Albany Museum, Grahamstown, South Africa." Encyclopedia of Dinosaurs. Edited by Phillip J. Currie and Kevin Padian. Academic Press. p. 6. wat dit die tweede oudste museum in Suid-Afrika maak.

Die natuurlike geskiedenis en geologiese versamelings van die Oostelike Provinsie Letterkundige, Wetenskaplike en Mediese Vereniging is as sy kern gebruik. Die herbarium word deur die Suid-Afrikaanse Nasionale Biodiversiteitsinstituut beman en het materiaal wat terugdateer na 1812, versamel deur William John Burchell, en 'n versameling van 240 eksemplare wat in 1919, deur Constance Georgina Adams geskenk is, sowel as geologiese materiaal wat deur Andrew Geddes Bain en W.G. Atherstone versamel is. Dit huisves ook 'n groot versameling ongewerwelde, gewerwelde en vierpotige fossiele (waarvan sommige van die wêreldbekende Waterloo Farm lagerstätte is), en paleolitiese klipwerktuie wat deur Thomas Holden Bowker (1808–1885) naby die Groot-Visrivier ontdek is.

Die museum is tans versprei oor sewe geboue wat die Natuurwetenskapmuseum, die Geskiedenismuseum, die Sterrewagmuseum, Fort Selwyn, Die Provoos, Drosdyhek en die Old Priest's House huisves.

 Verwysings 

Kategorie:Museums in Suid-Afrika